Nr. 12492/16.07.2025

**ANUNȚ SELECȚIE PARTENERI – OPERATORI ECONOMICI**

în vederea extinderii ***Consorțiului pentru învăţământ dual Vrancea***

În conformitate cu:

* Hotărârea Consiliului Județean Vrancea nr.168/30.07.2024 privind aprobarea procedurii de selecție a partenerilor-operatori economici în vederea extinderii Consorțiului pentru învățământ dual Vrancea
* Hotărârea Consiliului Județean Vrancea nr. 278/12.12.2022 privind „Încheierea CONTRACTULUI DE PARTENERIAT pentru constituirea Consorțiului pentru învățământ dual în județul Vrancea”
* Hotărârea Consiliului Județean Vrancea nr. 266/29.11.2024 privind „Încheierea Actului adițional nr. 2 la CONTRACTUL DE PARTENERIAT pentru constituirea Consorțiului pentru învățământ dual în județul Vrancea”
* Ordinul ministrului Educației nr. 6.216/09.11.2022 pentru aprobarea Metodologiei privind constituirea Consorțiilor pentru învățământ dual, modificat de Ordinul 3.613/2023 și Ordinul nr.5504/2024;

UAT Județul Vrancea prin Consiliul Județean Vrancea, cu sediul în Str. Cuza Vodă nr. 56, municipiul Focșani, județul Vrancea, România, demarează procedura de selecție parteneri - agenți economici – în vederea extinderii *Consorțiului pentru învățământ dual Vrancea*.

Anunțul se adresează oricăror operatori economici potențiali parteneri, care îți exprimă interesul pentru activitățile din proiectul „*Campus profesional integrat, liceal și universitar județul Vrancea*“.

# l. CONTEXTUL PROCEDURII Șl TIPUL PROIECTULUI

Procedura se derulează în cadrul definit de Metodologia privind constituirea Consorțiilor pentru învățământ dual, aprobată prin Ordinul Ministrului Educației nr. 6.216/09.11.2022, astfel cum a fost modificat prin Ordinul 3.613/2023 și Ordinul nr.5504/2024 și are drept scop selecția de parteneri – operatori economici, în vederea extinderii *Consorțiului pentru învăţământ dual Vrancea*.

# *Consorțiul pentru învăţământ dual Vrancea* este o structură partenerială fără personalitate juridică, cu denumire proprie, constituită în baza unui contract de parteneriat, cu respectarea criteriilor prevăzute în cadrul metodologiei anterior menționate. Scopul activității Consorțiului constă în creșterea calității formării elevilor/studenților din județul Vrancea prin creșterea numărului de calificări, domenii și competențe, identificate și previzionate, precum și prin asigurarea unui parcurs educațional dual complet pentru elevii înscriși în învățământul dual de nivel preuniversitar.

Selecția partenerilor se realizează cu respectarea regimului incompatibilităților și conflictului de interese și a principiilor transparență, nediscriminare, tratament egal și eficiența utilizării fondurilor.

În cadrul Consorţiului, elevii şi studenţii pot dobândi calificări de nivel 3-8, conform Cadrului naţional al calificărilor, aprobat prin Hotărârea Guvernului nr. 918/2013, cu modificările şi completările ulterioare.

# Inițiativele vizate prin completarea *Consorțiului pentru învăţământ dual Vrancea* includ, fără a se limita la acestea, dezvoltarea unui Campus Profesional Integrat, în care se va desfășura învățământul preuniversitar și universitar dual și care va reprezenta parte a infrastructurii școlare, infrastructurii universitare în procesul de învățământ.

Procedura vizează selecția unor parteneri privați care vor extinde structura Consorțiului pentru învățământ dual Vrancea, astfel că se adresează oricăror operatori economici potențiali parteneri, care îți exprimă interesul pentru activitățile din proiectul „Campus profesional integrat, liceal și universitar județul Vrancea“.

Extinderea consorțiului are loc pentru următoarele domenii de acțiune prioritară:

1. Administrarea afacerilor cu programul economia, comerțului, turismului și serviciilor.

2. Științe inginerești aplicate.

# 2. CONSORȚIUL PENTRU ÎNVĂȚĂMÂNTUL DUAL VRANCEA

În prezent, Consiliul Județean Vrancea implementează împreună cu Universitatea „ALEXANDRU IOAN CUZA” din Iași, Universitatea din București, Colegiul Tehnic „Edmond Nicolau” Focșani, Colegiul Tehnic „Ion Mincu” Focșani, Colegiul Tehnic „Valeriu D. Cotea” Focșani, Liceul „Simion Mehedinti” Vidra, Colegiul Tehnic ”Gheorghe Asachi” Focșani, Colegiul Economic ”Mihail Kogălniceanu” Focșani, Inspectoratul Școlar Județean Vrancea, S.C. PACO PROD SERV S.R.L., S.C. MICROMET S.A., S.C. SIMIZ FASHION S.R.L., S.C. ELECTRIC LIGHT S.R.L., P.F.A. BOGIU IONEL, S.C. PANDORA PROD S.R.L., S.C. CRISDAN EXPERT ELECTRIC S.R.L., S.C. AUTO SIMA BEYER IMPORT EXPORT S.R.L. și S.C. FELIMIR S.R.L. proiectul “*Campus profesional integrat, liceal și universitar județul Vrancea*“ finanțat în cadrul PNRR, Pilonul IV: Politici pentru noua generație, Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate.

În data de 08.04.2024 a fost semnat contractul de finanțare nr. 9755/08.04.2024, înregistrat la Consiliul Județean Vrancea sub nr.6880 din 09.04.2024, între UAT Județul Vrancea, în calitate de Lider de parteneriat, beneficiar al finanțării pentru proiectul “*Campus profesional integrat, liceal și universitar județul Vrancea*“ și Ministerul Educației, în calitate de coordonator de reforme și/sau investiții, responsabil pentru Componenta C15 – Educație a Planului Națonal de Redresare și Reziliență (PNRR) și finanțator pentru Programul – pilot pentru dezvoltarea consorțiilor integrate pentru învățământ dual.

Scopul consorțiului constă în dezvoltarea învățământului dual centrat pe nevoile pieței muncii, atât prin creșterea numărului de domenii și calificări și de competențe ale pieței muncii, identificate și previzionate, cât și prin asigurarea unui parcurs educațional dual complet pentru elevii înscriși în învățământul dual de nivel preuniversitar și crearea premiselor pentru ca aceștia să poată urma programele de învățământ universitar dual.

În cadrul Consorțiului elevii și studenții pot dobândi calificări de nivel 3-8, conform Cadrului naţional al calificărilor, aprobat prin Hotărârea Guvernului nr. 918/2013, cu modificările şi completările ulterioare.

# 3. CRITERII DE ELIGIBILITATE

Partenerii trebuie să aibă profilul, competențele, experiența și expertiza necesare pentru a pune în aplicare cu succes toate aspectele proiectului, astfel că orice operator economic, potențial partener este invitat să își exprime interesul pentru activitățile din proiect.

Denumirea generică de operatori economici, include operatorii economici/instituții de interes public/alte organizații - persoane juridice, care îndeplinesc condițiile legale referitoare la capacitatea juridică de angajator. Sunt asimilate operatorilor economici, și organizațiile care acționează în numele acestora (asociații/clustere/consorții de operatori economici/alte structuri asociative cu personalitate juridică ale operatorilor economici) pentru încheierea acordului de parteneriat pentru formarea profesională a elevilor/ studenților prin învățământul dual.

**Criterii de eligibilitate**

a) Operatorii economici trebuie să facă dovada activității desfășurate în domeniul de pregătire a elevilor/studenților:

*-Administrarea afacerilor cu programul economia, comerțului, turismului și serviciilor.*

*-Științe inginerești aplicate.*

b) Operatorii economici să nu fie în procedură de reorganizare judiciară, de lichidare judiciară sau administrativă, de faliment sau activitatea comercială să nu le fie suspendată la data semnării actului adițional la contractul de parteneriat;

c)Bunurile care sunt alocate desfășurării activității Consorțiului nu sunt grevate de sarcini, nu fac obiectul unui litigiu, nu sunt în procedură de executare silită și corespund scopului Consorțiului.

d) Declarație de fidelitate.

**Criterii de selecție**

|  |  |  |
| --- | --- | --- |
| Nr. crt. | CRITERIU | Punctaj |
| 1. | Vechimea în domeniul de pregătire a elevilor/studenților |  |
|  | Între 0-2 ani | 0 |
|  | Între 2-5 ani | 5 |
|  | Între 5-8 ani | 5 |
|  | Peste 8 ani | 10 |
| 2. | Implicare în învățământul dual | 20 |
| 3. | Experiență în formarea profesională (locul de muncă) | 10 |
| 4. | Prețul de furnizare al serviciului de formare | 30 |
| 5. | Bunuri alocate funcționării consorțiului | 20 |

**DEPUNEREA SCRISORII DE INTENȚIE**

Entitățile interesate să participe la selecție vor depune un plic închis cu mențiunea: „Pentru selecția de parteneri aferent extinderii Consorțiului pentru învăţământ dual Vrancea, până la data de **2 septembrie 2025, ora 16.00**, la Registratura Consiliului Judetean Vrancea” din Focsani, Str. Cuza Vodă nr. 56 sau la adresa de e-mail: contact @cjvrancea.ro.

# CONȚINUTUL DOSARULUI

1. Fișa solicitantului ;
2. Scrisoarea de intenție din care să reiasă și vechimea în activitate a operatorului economic;
3. Documentele statutare, inclusiv ultimele actele adiționale, dacă există;
4. Certificatul de înregistrare fiscală/CUI;
5. Certificat constatator eliberat de oficiul registrului comerţului care să ateste că organizaţia nu este în stare de faliment sau lichidare, nu are activitatea suspendată, nu este subiectul niciunei proceduri care se referă la astfel de situaţii sau nu este în nicio situaţie analogă provenind dintr-o procedură similară prevăzută în legislaţia şi reglementările naţionale în vigoare;
6. Dispoziția/hotărârea/împuternicirea administratorilor/ administratorului pentru persoana desemnată să semneze documentele în cadrul Consorțiului, după caz;
7. Certificatul de atestare fiscală, emis în conformitate cu prevederile Ordinului preşedintelui Agenţiei Naţionale de Administrare Fiscală nr. 3.654/2015 privind aprobarea procedurii de eliberare a certificatului de atestare fiscală, a certificatului de obligaţii bugetare, precum şi a modelului şi conţinutului acestora, cu modificările şi completările ulterioare;
8. Certificatul de atestare fiscală, emis în conformitate cu prevederile Ordinului ministrului finanţelor publice şi al ministrului administraţiei şi internelor nr. 2.052 bis/1.528/2006 privind aprobarea unor formulare tipizate pentru stabilirea, constatarea, controlul, încasarea şi urmărirea impozitelor şi taxelor locale, precum şi a altor venituri ale bugetelor locale (în original). Certificatul trebuie să fie însoţit de anexa privind verificarea eligibilităţii solicitanţilor de fonduri externe nerambursabile, emisă în conformitate cu prevederile Ordinului viceprim-ministrului, ministrul administraţiei şi internelor, şi al ministrului finanţelor publice nr. 75/767/2009 privind aprobarea unor formulare tipizate pentru activitatea de colectare a impozitelor şi taxelor locale, desfăşurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, în următoarea situaţie: "obligaţiile de plată scadente nu depăşesc 1/6 din totalul obligaţiilor datorate în ultimul semestru încheiat"
9. Documente care atestă activitățile de formare profesională, inclusiv în format dual, derulate de operator în domeniul pentru care depune dosarul de candidatură (contracte cadru pentru formare profesională a elevilor prin învățământul profesional/contracte de parteneriat pentru formarea profesională a elevilor prin învățământul dual).

10.Declaraţie de fidelitate în vederea respectării obligaţiilor rezultate din contractul de parteneriat (obligaţia de fidelitate pe o durată de minimum 5 ani).

# SELECȚIA PARTENERILOR

Pentru derularea procedurii de selecție a partenerilor, va fi stabilită o comisie de evaluare și selecție a entităților partenere, precum și o comisie de soluționare a contestațiilor, alcătuită din câte 3 membri din cadrul aparatului de specialitate al Consiliului Județean Vrancea, prin dispozitia conducătorului instituției.

Comisia de evaluare și selecție va analiza informațiile din cadrul Scrisorii/Scrisorilor de intenție depuse de operatorul/operatorii economici, va evalua oferta/ofertele și va stabili partenerul/partenerii selectați. Scrisorile de Intenție vor fi analizate în ordinea primirii lor.

Evaluarea informațiilor și a îndeplinirii criteriilor de eligibilitate se face în termen de 3 zile lucrătoare, de la data limită de depunere a acestora, respectiv **5 septembrie 2025**.

Rezultatul selecției va fi adus la cunoștință, prin publicare pe site-ul Consiliului Județean Vrancea, în termen de 12 de ore de la evaluare.

Depunerea contestațiilor se va face în termen de 24 de ore de la afișarea rezultatelor, la Registratura Consiliului Judetean Vrancea din Focsani, Str. Cuza Vodă nr. 56 sau la adresa de e-mail: contact @cjvrancea.ro.

Contestațiile vor fi analizate de către Comisia de soluționare a contestațiilor în termen de 24 de ore.

Lista finală a partenerilor eligibili va fi publicată pe site-ul Consiliului Judetean Vrancea.

Partenerii selectați, agenți economici, vor fi informați cu privire la rezultatul selecției, printr-o scrisoare de acceptare.

**Mențiuni:**

Consiliului Județean Vrancea își rezervă dreptul de a solicita documente suplimentare partenerului selectat înainte de încheierea actului adițional la Contractul de parteneriat.

Operatorii economici care nu fac dovada activităţii desfăşurate efectiv de minimum 2 ani în domeniul de pregătire a elevilor/studenţilor, dar își exprimă interesul de a fi membri ai *Consorțiului pentru învățământ dual Vrancea* vor avea calitatea de parteneri onorifici.

Operatorii economici, parteneri onorifici care, ulterior desfășurării procedurii de selecție, îndeplinesc condiția de minimum 2 ani în domeniul de pregătire a elevilor/studenţilor și își exprimă interesul de a fi membri ai Consorțiului pentru învățământ dual Vrancea, de drept, vor dobândi calitatea de parteneri în cadrul proiectului „Campus profesional integrat, liceal și universitar județul Vrancea“. Aceștia vor face dovada îndeplinirii acestei condiții prin transmiterea unei înștiințări, la care se vor anexa documente doveditoare, conform prezentei proceduri.

Numărul partenerilor ce vor fi selectați, va fi nelimitat, în funcție de ofertele ce vor fi depuse. Vor fi selectați candidați din domeniile selectate, după evaluarea dosarelor prezentate pe baza criteriilor din grila de evaluare.

**Președintele**

**Consiliului Județean Vrancea**

**Nicușor HALICI**

**ANTET OPERATOR**

**Nr. \_\_\_\_\_\_\_\_\_**

**SCRISOARE DE INTENȚIE**

**în vederea participării în cadrul**

**CONSORȚIULUI PENTRU ÎNVĂŢĂMÂNT DUAL VRANCEA**

......................................................*(denumirea organizației)...........................................* își exprimă intenția de a participa ca partener – operator economic privat în domeniul .............................., *(se va selecta unul din domeniile de acțiune ale Consorțiului menționate în anunțul de selecție),* tematica/tematicile de interes fiind *....................... .*

......................................................*(denumirea organizației).........................................* se încadrează în categoriile de parteneri - operatori economici privați, îndeplinește criteriile prezentate în Anunț și poate face dovada activității desfășurate efectiv de minimum \_\_\_\_\_\_ani în domeniul de pregătire a elevilor/studenților și are o vechime în activitate de .........ani. De asemenea, avem o experiență în formarea profesională de ......ani.

Organizația noastră dispune de experiență în domeniul în care activează Consorțiul pentru învăţământ dual în județul Vrancea și are resurse umane, materiale și financiare necesare pentru desfășurarea activităților în cadrul consorțiului, conform prevederilor Contractului de Parteneriat.

Atașat, vom depune următoarele documente:

1. Fișa solicitantului;
2. Documentele statutare, inclusiv ultimele acte adiționale, dacă există;

Certificatul de înregistrare fiscală/CUI;

Dispoziția/hotărârea/împuternicirea administratorilor/ administratorului pentru persoana desemnată să semneze documentele în cadrul Consorțiului, după caz;

Certificat constatator eliberat de Oficiul Registrului Comerțului;

Certificatul de atestare fiscală, emis în conformitate cu prevederile Ordinului nr. 3654/2015;

certificatul de atestare fiscală, emis în conformitate cu prevederile Ordinului ministrului finanţelor publice şi al ministrului administraţiei şi internelor nr. 2.052 bis/1.528/2006

Documente care atestă activitatățile de formare profesională, inclusiv în format dual, derulate de operator în domeniul pentru care depune dosarul de candidatură (contracte cadru pentru formare profesională a elevilor prin învățământul profesional/contracte de parteneriat pentru formarea profesională a elevilor prin învățământul dual).

Declaraţie de fidelitate în vederea respectării obligaţiilor rezultate din contractul de parteneriat (obligaţia de fidelitate pe o durată de minimum 5 ani).

Declar pe propria răspundere:

Organizația nu este în procedură de reorganizare judiciară, de lichidare judiciară sau administrativă, de faliment, sau activitatea comercială să nu fie suspendată la data semnării Contractului de parteneriat;

Bunurile care sunt alocate desfășurării activității Consorțiului nu sunt grevate de sarcini, nu fac obiectul unui litigiu, nu sunt în procedură de executare silită și corespund scopului Consorțiului.

Nu suntem subiect al unui conflict de interese;

Nu figurăm în evidențele fiscale cu obligații de plată referitoare la plata contribuţiilor la asigurările sociale sau la plata taxelor şi impozitelor la bugetul de stat;

Nu figurăm în evidențele impozitelor și taxelor locale cu restanțe la plata impozitelor și taxelor locale.

Numele și prenumele reprezentantului legal ................................................

Data ……………………….....………………….

Semnătura ………………………………….

**ANTET OPERATOR**

**Nr. \_\_\_\_\_\_\_\_\_**

**FIŞA SOLICITANTULUI**

|  |  |
| --- | --- |
| Denumirea operatorului economic |  |
| Abreviere |  |
| Cod de înregistrare fiscală |  |
| Număr de înregistrare in Registrul Comerțului |  |
| Date de contact (*adresă, tel., fax, e-mail*) |  |
| Persoana de contact (*nume, poziția* ) |  |
| Tema de proiect pentru care aplică |  |
| Descrierea activității operatorului economic, relevanta pentru activitatea consorțiului | *Vă rugăm să descrieți dacă în obiectul/domeniul de activitate al societății se regasesc activitati relevante pentru implementarea proiectului .* |
| Resurse umane | *Se va trece* ***personalul calificat*** *pentru implementarea activităților în cadrul consorțiului* |
| Prețul de furnizare al serviciului de formare per elev per an școlar |  |

Precizări

Rubricile vor fi completate integral.

Informațiile furnizate sunt considerate a fi conforme cu realitatea și asumate pe propria răspundere de reprezentantul legal.

Numele și prenumele reprezentantului legal ................................................

Data ……………………….....………………….

Semnătura ………………………………….

**ANTET OPERATOR Anexă la Fișa Solicitantului**

**Nr. \_\_\_\_\_\_\_\_\_**

**DECLARAŢIE DE ELIGIBILITATE**

Subsemnatul/a \_\_\_\_\_\_\_\_\_\_\_\_\_\_, posesor al CI seria \_\_\_\_\_\_\_, nr. \_\_\_\_\_\_\_\_\_, eliberată de \_\_\_\_\_\_\_, CNP \_\_\_\_\_\_\_\_\_\_\_\_\_/ paşaport nr. \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_ la data de \_\_\_\_\_\_\_\_, în calitate de reprezentant legal al ......................................., cunoscând că falsul în declaraţii este pedepsit de legea penală, declar pe propria răspundere că:

Societatea................................. constituită conform legislatiei in vigoare, cu sediul social în ............................................, îndeplinește condițiile de eligibilitate prevăzute în documentele aferente programului (Ghidul Solicitantului - Program-pilot pentru dezvoltarea consorțiilor integrate pentru învățământ dual și Metodologia privind constituirea consorțiilor pentru învățământul dual aprobată prin Ordinul Ministrului Educatiei nr. 6.216/09.11.2022, cu modificările și completările ulterioare)

Informaţiile și documentele prezentate sunt veridice şi corespund în totalitate realităţii;

Declar pe propria răspundere că societatea:

☐ Nu este înregistrată în scopuri de TVA

SAU

☐ Este înregistrată în scopuri de TVA (certificat de înregistrare fiscală în scopuri de TVA)

Declar ca:

● Nu înregistrez obligații de plată a impozitelor, taxelor şi contribuţiilor de asigurări sociale către bugetul de stat sau către bugetul autorităţilor publice locale.

● Operatorul economic.................................(denumirea) nu face obiectul unui ordin de recuperare în urma unei decizii anterioare a Oficiului/Comitetului Mecanismului Financiar privind declararea unui ajutor ca fiind ilegal şi incompatibil cu piaţa comună. Reprezentantul legal al operatorului economic........................................(denumirea) nu a fost condamnat printr-o hotărâre cu valoare de res judicata pentru un delict legat de conduita sa profesională, pentru fraudă, corupţie, participare la o organizaţie criminală sau la orice alte activităţi ilegale în detrimentul intereselor financiare ale Uniunii Europene.

● Reprezentantul legal nu a comis în conduita sa profesională greşeli grave, demonstrate prin orice mijloace.

● Denumirea operatorului economic nu se află în dificultate financiară, în procedură de insolvenţă, faliment, reorganizare judiciară, dizolvare, lichidare sau suspendare temporară a activităţii sau nu se află în situaţii similare în urma unei proceduri de aceeaşi natură prevăzute de legislaţia sau de reglementările naţionale.

● Reprezentantul legal nu este subiectul unui conflict de interese.

Reprezentant Legal

Funcția …………………………………………………

(Nume/prenume).......................................

Semnătura…………………..

Data .......................................

**ANTET OPERATOR**

**Nr. \_\_\_\_\_\_\_\_\_**

**DECLARAŢIE DE FIDELITATE**

Subsemnatul/a \_\_\_\_\_\_\_\_\_\_\_\_\_\_, posesor al CI seria \_\_\_\_\_\_\_, nr. \_\_\_\_\_\_\_\_\_, eliberată de \_\_\_\_\_\_\_, CNP \_\_\_\_\_\_\_\_\_\_\_\_\_/ paşaport nr. \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_ la data de \_\_\_\_\_\_\_\_, în calitate de reprezentant legal al ......................................., cunoscând că falsul în declaraţii este pedepsit de legea penală, declar pe propria răspundere că organizația pe care o reprezint își asumă respectarea obligațiilor ce rezultă din contractul de parteneriat pentru o perioadă de minimum 5 ani de la data semnării acestuia.

Reprezentant Legal

Funcția …………………………………………………

(Nume/prenume).......................................

Semnătura…………………..

Data .......................................